Dimitri Qvintus vuonna 2019.
**Dimitri Qvintus** (s. 1987 Iisalmi) on suomalainen yritysjohtaja ja poliitikko, joka on toiminut myös pitkään politiikassa muun muassa pääministereiden erityisavustajana. Qvintus on SDP:n puoluehallituksen jäsen.

Elämä ja ura
------------

Pohjois-Savossa syntynyt Qvintus on kertonut olevansa evakkoisovanhempiensa kautta taustaltaan sekä identiteetiltään osaksi karjalainen ja ortodoksi. Qvintus on työskennellyt toimittajana muun muassa *Suomen Golflehdessä* sekä kirjoittanut vapaana toimittajana *Suomen Kuvalehteen* ja *HS Metroon*.*lähde?* Hän on myös ollut *Iltalehden* ja *Uuteen Suomen* bloggaaja.*lähde?*

Vuosina 2011-2020 Qvintus työskenteli sosialidemokraattisen eduskuntaryhmän viestintäsihteerinä, valtiovarainministeri Jutta Urpilaisen mediasuhteista vastaavana erityisavustajana, peruspalveluministeri Maria Guzeninan avustajana, pääministeri Antti Rinteen erityisavustajana, pääministeri Sanna Marinin erityisavustajana, poliittisena neuvonantajana ja viestintävastaavana sekä viimeksi kehitysyhteistyö- ja ulkomaankauppaministeri Ville Skinnarin erityisavustajana. Qvintus on myös toiminut Finlands Svenska Socialdemokraterin puheenjohtajana vuodesta 2021 lähtien. Vuosina 2020-2022 Qvintus työskenteli Bayerin suomalaisen tytäryhtiön yhteiskuntasuhdepäällikönä ja yhteiskuntasuhdejohtajana, ja 2022–2023 Bayer Nordicin viestintä-, yhteiskuntasuhde- ja vastuullisuusjohtajana. Syksyllä 2023 hän siirtyi Kreabin palvelukseen strategisesta viestinnästä, mediasuhteista ja vastuullisuudesta vastaavaksi johtajaksi.

Muuta
-----

Dimitri Qvintus on esiintynyt vuosina 1994–2010 ääninäyttelijänä piirros- ja animaatioelokuvissa ja -sarjoissa. Hänen roolejaan ovat Pärsky (*Pieni merenneito*), Kikero (*101 dalmatialaista*), Skippy (*Animaaniset*), Nalle (*Franklin*), Jaska (*Ipanat*), Ruma Ankanpoikanen (nimirooli), Kippo (*Kaunotar ja hirviö – Lumottu joulu*) sekä Mainio Manu (nimirooli).*lähde?*

Lähteet
-------

1. 1 2  Pääministerin entinen avustaja Dimitri Qvintus siirtyy lääkekonserni Bayerille  6.4.2020. Helsingin Sanomat. Viitattu 11.4.2020.
2. ↑  Puoluehallitus - SDP puoluehallitus *SDP*. Viitattu 15.3.2024.
3. 1 2  Antti Rinteen avustajan juuret Kiuruvedellä.  *Kiuruvesi*, 21.11.2018, s. 13.  Viitattu 25.11.2018.
4. 1 2  Lahti, Liisa: Uutta politiikkablogeissa: Nuori taustavaikuttaja  19.9.2014. Iltalehti. Viitattu 22.2.2015.
5. ↑  Urpilainen saa kuukaudeksi uuden erityisavustajanArkistoitu kopio (arkistoitu sivu)  31.12.2013. Pohjalainen.  Arkistoitu 22.2.2015. Viitattu 22.2.2015.
6. ↑  Jantunen, Salla: IS esittelee Sanna Marinin ennätyssuuren kabinetin erityisavustajat – palkka jopa yli 7 000 euroa kuukaudessa  30.12.2019. Ilta Sanomat. Viitattu 30.12.2019.
7. ↑  Ijäs, Johannes: Dimitri Qvintus SDP:n piirijohtajaksi – "FSD:llä on erittäin paljon annettavaa"  27.10.2021. Demokraatti. Viitattu 4.2.2024.
8. 1 2  Bayer Nordic: Qvintus viestintä-, yhteiskuntasuhde- ja vastuullisuusjohtajaksi *Bayer Nordic*.  25.5.2022. Viitattu 11.3.2024.
9. ↑  Dimitri Qvintus aloittaa johtajana Kreabissa  13.10.2023. Kreab. Viitattu 4.2.2024.
10. ↑  Dimitri Qvintus Elonetissä.   Viitattu 23.2.2015.

Aiheesta muualla
----------------

* Dimitri Qvintus Twitterissä